Ante Šimundža

Ante Šimundža (født 28. september 1971 i Maribor) er en slovensk fotballtrener og tidligere fotballspiller som er hovedtrener for den bulgarske klubben .Ante Šimundža

 Karriere som klubbspiller 
Šimundža startet karrieren som ung spiller i Železničar Maribor, og gikk til Maribor etter Slovenia ble uavhengig i 1991. Han spilte 170 seriekamper og scoret 64 mål for klubben i løpet av de påfølgende seks sesongene.«Ante Šimundža», profil på Združenje 1. SNLs hjemmeside. Besøkt 30. november. 2018  Šimundža spilte for en rekke klubber i 1997 og 1998, men på grunn av skadeproblemer i ene ankelen, returnerte han til Maribor. I 1999/2000-sesongen spilte han fast for laget, da de kvalifiserte seg til UEFA Champions League. Han ble matchvinner i første runde av gruppespillet, da Maribor slo Dynamo Kyiv på bortebane.«Zapisnik: Dinamo Kijev – Maribor», fra NK Maribors hjemmeside. Besøkt 22. mars 2015 

I 2001 gikk Šimundža igjen til en klubb utenlands, da han spilte først for RAA Louviéroise, etterfulgt av Aluminij. Šimundža avsluttet karrieren som profesjonell spiller i slovanske Šmartno ob Paki.

Šimundža har sammenlagt 256 spilte kamper og 87 scoringer i den slovenske toppserien. Šimundža, som er betraktet som en av Maribors store spillere, står sammen med Gregor Židan notert med flest spilte kamper for klubben på 1990-tallet.Veličastnih 50», fra NK Maribors hjemmeside. Besøkt 22. mars 2015 

 Landslagskarriere 
Šimundža spilte første kamp for Slovenias herrelandslag i fotball 9. oktober 1999, og kom til å spille sammenlagt tre kamper for landslaget fram til 1999. Med landslaget har han spilt mot Estland, Bosnia-Hercegovina og Hellas.«Ante Šimundža» , profil på NZSs hjemmeside. Besøkt 22. mars 2015 

 Karriere som trener 
Šimundža startet trenerkarrieren som ungdomstrener i Železničar Maribor, hvor han selv startet fotballkarrieren som ung spiller. I 2008 ble han assistenttrener for Maribor, som ble trent av Darko Milanič. Han var en del av Maribors trenerapparat fram til 2011, da han ble hovedttrener for Mura 05.«Šimundža na klopi Mure nasledil Pevnika», rtvslo.si, 24. august 2011. Besøkt 22. mars 2015  Šimundža gjorde en innsats for klubben, som gikk fra å være nedrykkskandidat til å kvalifisere seg til kvalifiseringen av en av UEFAs kontinentale turneringer som tredje beste lag i serien.«Za igralca leta se poteguje kar 11 nogometašev Maribora», delo.si, 9. mai 2012. Besøkt 22. mars 2015 

Šimundža aksepterte en treneravtale med Grazer AK i juni 2012.«Mura išče novega trenerja: Šimundža skočil čez mejo», rtvslo.si, 24. juni 2012. Besøkt 22. mars 2015  Han har siden 30. september 2013 vært hovedtrener for Maribor.«Novi trener je ante Šimundža», fra NK Maribors hjemmeside. Besøkt 17. mars 2015 

 Referanser 

 Eksterne lenker 

 «Ante Šimundža», profil på NK Maribors hjemmeside 
 «Ante Šimundža» , profil på NZSs hjemmeside 

Kategori:Slovenske fotballspillere
Kategori:Fotballspillere for Malmö FF
Kategori:Fotballspillere for NK Maribor
Kategori:Fotballspillere for BSC Young Boys
Kategori:Fotballspillere for RAA Louviéroise
Kategori:Fotballspillere for Vegalta Sendai
Kategori:Fotballtrenere for Grazer AK
Kategori:Fotballtrenere for NK Maribor
Kategori:Fotballtrenere for ND Mura 05
Kategori:Fotballtrenere for PFC Ludogorets Razgrad
Kategori:Fødsler i 1971